|  |
| --- |
| REPUBLIKA HRVATSKA  Krapinsko - zagorska županija  **OŠ ANTUNA MIHANOVIĆA PETROVSKO** |

PETROVSKO 58 A

49234 PETROVSKO

Broj RKP-a : 15874

Razina: 31

Razdjel: -

Šifra grada/općine: 3298

OIB: 29768513109

Matični broj: 3079538

Šifra djelatnosti prema NKD:8520

KLASA: 400-05/24-01/2

URBROJ: 2140-76-03-24-2-1

**B I L J E Š K E**

*UZ FINANCIJSKA IZVJEŠĆA U RAZDOBLJU od 01.01.2023. godine do 31.12.2023.godine*

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

Osnovna škola Antuna Mihanovića Petrovsko posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Antuna Mihanovića Petrovsko na kraju obračunskog razdoblja 31. prosinca 2023.godine imala je 44 djelatnika. Škola se financira iz više izvora. Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Materijalni troškovi financiraju se iz decentraliziranih sredstava KZŽ, ostalih sredstava županije i jedan dio iz sredstava JLS –općine Petrovsko.

Školska kuhinja se financira iz državnog proračuna temeljem Odluke Vlade RH o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište šk. god. 2022./2023. i sredstvima Krapinsko-zagorske županije kroz projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije, kroz 2. Polugodište za šk. godinu 2022./2023.).

U sklopu projekta Baltazar 6 imamo jednog pomoćnika u nastavi (troškove plaće, prijevoza i ostalih materijalnih prava isplaćuje KZŽ iz sredstva Europskog socijalnog fonda, dio KZŽ iz vlastitih sredstava i dio JLS).

1. **Bilješke uz izvještaj o prihodima i rashodima, primicima i izdacima – prema šiframa (PR-RAS)**

**I.I. PRIHODI**

DRŽAVNI PRORAČUN - MZO (šifra: 636 i 63612+63622) - sredstva za isplatu plaće i ostalih naknada zaposlenima, ostala sredstva za provedbu kurikularne reforme, sredstva za osiguravanje besplatne prehrane u školskoj kuhinji za sve učenike, te sredstva za higijenske potrebe učenica. Ukupni tekući prihodi: 765.599,62 €. Povećani su prihodi u odnosu na prošlu godinu zbog porasta plaća, povećanje regresa, te odluke o besplatnim obrocima za sve učenike i hig. potrepštinama za učenice.

OPĆINA – JLS (šifra: 636 i 63613) - sufinanciranje prehrane polaznika predškole, sufinanciranje plaće za pomoćnicu u nastavi mimo projekta Baltazar, sufinanciranje prijevoza učenika u školu plivanja te na terensku nastavu. Prihodi su smanjeni u odnosu na prošlogodišnje razdoblje zbog odluke Vlade o financiranju školske kuhinje za sve učenike kojom je raskinuta odluka o sufinanciranju od strane JLS. Tekuća namjenska sredstva uplaćena su u iznosu od 3.550,96 € .

(šifra: 64) prihodi od imovine, kamate na oročena sredstva i depozite po viđenju znatno su manje zbog manjih kamata na sredstva sa žiroračuna.

SREDSTVA ZA POSEBNE NAMJENE (šifra. 652)– uplata roditelja polaznika predškole za školsku prehranu u školskoj kuhinji, te uplate roditelja za školske izlete i terenske nastave iznose: 12.725,06 €. Prihodi su smanjeni 50 % zbog školske kuhinje koju prema Odluci Vlade financira državni proračun.

VLASTITI PRIHODI ( šifra: 661 i 6614) – prihodi od prodaje papira iznose 121,95 €, veći su nego prošle godine jer smo prikupili više starog papira koji dajemo na otkup Unijapapiru.

Tekuće donacije (šifra: 6631) veće su nego prošle godine jer smo zaprimili donaciju sportske opreme od Županijskog školskog sportskog saveza KZŽ i NK Petrovsko.

KRAPINSKO ZAGORSKA ŽUPANIJA (šifra: 67, 6711, 6712) - sredstva za materijalne troškove i plaće pomoćnika u nastavi primljena su kako slijedi:

Decentralizirana sredstva: 27.770,17 € - za pokriće materijalnih troškova Škole

Izvorna županijska sredstva: 38.391,75 € - za pokriće materijalnih troškova nakon što su potrošena decentralizirana sredstva, projekt Baltazar, E-tehničar, Zalogajček, hitne intervencije, PUN mimo Baltazar, nabava projektora, troškovi natjecanja.

UKUPNI PRIHOD: 66.161,92 € od čega je 3.125,00 € (šifra: 6712) uloženo u dodatna ulaganja na građevinskim objektima, tj. za projektnu dokumentaciju.

Tokom izvještajnog razdoblja Škola je utrošila sva decentralizirana sredstva na razini godine, zbog velikog povećanja cijena energenata i materijalnih troškova. Daljnje troškove KZŽ pokriva iz izvornih županijskih sredstava.

UKUPNO PRIHODI (šifra: 6) iznosili su 848.917,07 €, 18 posto više nego prethodne godine zbog povećanja plaća, materijalnih troškova koji su se odrazili na cjelokupno poslovanje Škole.

**I.II. RASHODI**

Rashodi poslovanja utvrđeni su prema načelu nastanka događaja, a sastoje se kako slijedi:

Šifra 31 - Rashodi za zaposlene: 695.405,70 € veći za 18 % zbog rasta plaća

Šifra 321 - Prijevoz zaposlenika na posao i s posla: 38.838,56 € veći za 10 % zbog povećanja naknade za organizirani prijevoz i naknade za prijevoz po prijeđenom kilometru

UKUPNO : 734.244,06 €

Šifra 32 (bez prijevoza zaposlenika) - materijalni rashodi: 103.091,59 € veći su za skoro 40% zbog povećanja materijalnih rashoda (energija, uredski materijal, mat. Za higijenske potrebe i njegu, nabava sitnog inventara,..)

Šifra 34 -fin. rashodi (bankarske usluge): 853,61 €, veći zbog povećanja naknade banke

UKUPNO: 103.945,20 €

Šifra 37 naknade građanima i kućanstvima u koje ulaze radni udžbenici za učenike koje financira državni proračun : 8.486,20 €

Šifra 38 ostali rashodi, tekuće donacije u naravi – hig. potrebe MZO: 352,66 €

UKUPNO: 8.838,86 €

UKUPNO RASHODI POSLOVANJA (3) : 847.028,32 €

RASHODI ZA NABAVU NEFINANCIJSKE IMOVINE 42

- KZŽ - širokokutni projektor: 650,00 € (š: 4221), izrada elaborata (š: 451): 3.125,00 €, strunjače za dvoranu: 646,75 € (š: 4226),

- POSEBNE NAMJENE (oprema za šk. kuhinju – MŠ (š:4227): salamoreznica, pećnica, perilica suđa, perilica rublja, garderobni ormar (š:4221); PŠ: zamrzivač (š:4227) : 311,35 € - oprema za školske kuhinje nabavljena je iz viškova prethodnih godina , zamijenjena dotrajala oprema i kupljena ona koja je bila neophodna za svakodnevan rad

- MZO državni proračun (š:4241): 1.196,97 € za knjige u knjižnicama i knjige/udžbenike za učenike

UKUPNO (4): 10.676,54 €

SVEUKUPNO RASHODI (šifra 3+4) : 857.704,86 €

š:311 – u odnosu na prošlogodišnji izvještaj povećani su troškovi za 20% zbog povećanih troškova za zaposlene, povećanje plaća.

š: 312 – povećanje regresa na iznos od 300 € po djelatniku, zbog isplata jubilarnih nagrada i pomoći za smrti u obitelji, 44 % povećanje rezultat isplaćenih prava iz Kolektivnog ugovora.

š: 322 – veliko povećanje cijena energenata i materijalnih troškova za redovno poslovanje škole, 49 % povećanje u odnosu na prošlu godinu.

š: 323 – rashodi za usluge su povećani zbog povećanja cijena telefona, pošte i prijevoza učenika na izlete i terenske nastave, održani su svi planirani izleti učenika, obavljeni su sistematski pregledi djelatnika.

š: 329 – ostali nespomenuti rashodi poslovanja povećani su zbog povećanja naknade za nezapošljavanje invalida, te dosuđenih troškova u dobivenom sudskom postupku, i ostalih nespomenutih rashoda poslovanja koji nisu bili u prvotnom planu.

š: 343 – povećanje cijena vođenje bankarskih usluga i usluga platnog prometa iza 7 % u odnosu na prethodnu godinu.

š: 3722 – naknade građanima i kućanstvima, nabava radnih udžbenika za učenike nešto manja u odnosu na prethodnu godinu.

š: 381 - ove godine primljena je donacija iz državnog proračuna za higijenske potrepštine koja je utrošena za istom u iznosu od 352,66 €.

š: 922 – vršene su korekcije prijenosa stanja zbog konverzije HRK – EUR na kontima 23431, 23223, 23229 te korekcija salda blagajne na dan 31.12.2022. godine (0,45 €).

š: 422 - smanjeni u odnosu na prošlu godinu zbog toga što su u prošloj godini bili nabavljeni golovi za igralište te temeljenje stope za sto, financirano od strane KZŽ i JLS. Ove godine uložili smo u elaborat/projektnu dokumentaciju za školu, nabavu dotrajalih uređaja za školske kuhinje kako bi mogli svakodnevno lakše omogućiti učenicima obroke. Provedena je i manja nabava knjiga/udžbenika zbog udžbenika koji se prenose od prethodnih generacija. Ostvaren je manjak prihoda od nefinancijske imovine koji će se pokriti ukupnim viškovima od prethodnih godina. ukupan manjak ove godine (š:Y004) iznosi 8.787,79 € zbog trošenja viškova iz prethodnih godina (15.812,84 €) te manjak za materijalne rashode materijal i sirovine koje smo nabavljali kroz prosinac za prehranu učenika za koja su nam sredstva uplaćena u 1/2024. g.

Povećanje troškova za zaposlenike i povećanje materijalnih troškova utjecalo je i na 18% veće prihode i primitke, te rashode i izdatke u odnosu na prethodnu godinu (š:X678 i š:Y345).

Ostvaren je ukupan višak prihoda i primitaka raspoloživ u sljedećem razdoblju u iznosu od 7.025,05 € što je manje za skoro 60 % zbog trošenja višaka iz prethodnih godina.

š: 19 – rashodi budućih razdoblja i nedospjela naplata prihoda – odnosi se na plaće za prosinac 2023. godine te prenesenih materijalnih troškova (plin 12/2023. g i e-tehničar 12/2023).

š: 11 – odnosi se na stanje novčanih sredstava na žiroračunu škole na početku i kraju izvještajnog razdoblja. Priljevi na račune povećani su zbog povećanja troškova za čije podmirenje dolaze uplate od osnivača, time su povećani i odljevi.

š: 63612, 63613 i 63622 pojašnjene su u prvom dijelu bilješki o prihodima. š: 63623 - u 2022. g zaprimljena su sredstva od Općine za kapitalna ulaganja (temeljne stope za igralište) a u ovoj godini nije bilo kapitalnih ulaganja od strane JLS.

š: 65264 manji su u odnosu na 2022. g. jer roditelji od siječnja 2023. g. ne sufinanciranju prehranu učenika u školi.

š: 31215 naknade za bolest, invalidnost i smrtni slučaj veće su odnosu na prethodnu zbog 3 smrti člana uže obitelji djelatnika.

š: 32121 povećani su troškovi prijevoza na posao za 10%

1. **Bilješke uz Izvještaj BILANCA**

š: 021 i 02921 provedena je amortizacija za 2023. godinu za građevinske objekte

š: 022 i 02922 provedena je amortizacija za postrojenje i opremu

š: 02211 prenesena su računala, tableti i projektori dobiveni od MZO, nabavljen je projektor, oprema, povećanje u odnosu na 2022. godinu

š: 129 i 12911 prikazuje ostala potraživanja – HZZO – refundacije bolovanja (kroz 2023. godinu, HZZO je refundirao veći dio dugovanja za refundacije bolovanja iz prethodnih godina)

š: 193 kontinuirani rashodi budućih razdoblja prikazuju plaće za prosinac za djelatnike i pomoćnicu u nastavi, te materijalne troškove prenesene u 2023. godinu.

Imovina (š: B001) odgovara obvezama i vlastitim izvorima (š: B003)

Obveze za zaposlene veće su nego prošle godine iz već spomenutih razloga povećanja plaća i isplate mat. prava. Obveze za materijalne rashode su manje zbog toga što smo uspjeli u 2023. godini podmiriti više materijalnih troškova. Obveze za ostale financijske rashode su manje zbog manjeg računa za bankarske usluge. Ostale tekuće obveze smanjenje zbog podmirenja refundacija bolovanja od strane HZZO-a (š: 29954). Ostvaren je manji višak poslovanja nego prethodne godine zbog povećanih troškova te trošenja viškova iz prethodnih godina (š: 92211). Iz izvanbilančnih zapisa maknuta je tuđa imovina dobivena na korištenje od MZO-a te vraćena zadužnica za plin (š:996).

1. **Bilješke uz Izvještaj P-VRIO**

Temeljem Odluke o isknjiženju i prijenosu imovine (tableti, laptopi i projektor) koja se vodila u poslovnim knjigama Ministarstva znanosti i obrazovanja u poslovnim knjigama škola sudionica u projektu CKR ma šifri P018 iskazano je povećanje za iznos sadašnje vrijednosti dobivene imovine, iznos od 19.961,82 €.

1. **Bilješke uz Izvještaj o OBVEZAMA**

Sve obveze na dan 1. siječnja u iznosu od 67.581,43 € podmirene su na početku izvještajnog razdoblja. Stanje obveza na dan 31.12.2023. g. iznosi 74.126,34 € a odnosi se na obveze za zaposlene koje će biti podmirene u srpnju 2023.g., obveze za materijalne rashode koje ćemo podmiriti tokom siječnja prema dospijeću. Dospjelih obveza na dan 31.12.2023. Škola nije imala.

U Petrovskom, 31.01.2024.

Osoba za kontaktiranje: Ravnateljica:

Anita Lešković Andrijana Osredečki, mag.prim.educ.

Telefon za kontakt:

049/300-931 M.P. \_\_\_\_\_\_\_\_\_\_\_\_\_\_\_\_\_\_

Odgovorna osoba (potpis)